Абай (Ақтоғай ауданы)

Абай — Қарағанды облысы Ақтоғай ауданындағы ауыл,  Абай ауылдық округі орталығы. 

 Географиялық орны 
Қаршығалы, Қусақ өзендерінің аңғарында, Желтау тауының оңтүстік-шығысында, аудан орталығы – Ақтоғай ауылынан оңтүстік-шығысқа қарай 70 км-дей жерде орналасқан. Ауыл маңы – ұсақ адырлы жазық.

 Тарихы 
Округ аумағында 1930-32 жылдары Таң, Бидайық ұжымшарлары болған. 1984 жылы «Нарманбет», «Шұбартау», «Айыртас» кеңшарлары негізінде Абай атындағы кеңшар және ауылдық кеңес болып құрылған. Жерінің жалпы ауданы — 265,2 мың га. Шаруашылықтын мамандандырылған негізгі бағыттары — қой шаруашылығы, қосымша ірі қара, жылқы өсіру болды. Округ Ағашкөл, Тасқын елді мекендерін қамтиды. Кеңшар негізінде 26 шаруа қожалығы құрылған. 

 Халқы 
Жергілікті тұрғындар саны 1999 жылы 394 адам (194 ер адам және 200 әйел адам) болса, 2009 жылы 288 адамды (155 ер адам және 133 әйел адам) құрады.2009 жылғы Қазақстан Республикасы халқының Ұлттық санағының қорытындылары. Астана 2011. 1 том 
+ Саны (1999, 2009, 2021)2021 жылғы ұлттық халық санағының қорытындылары1999  2009  2021  2021 2009-ға пайызбен  Ерлер 2009  Ерлер 2021  2021 2009-ға пайызбен  Әйелдер 2009  Әйелдер 2021  2021 2009-ға пайызбен394 288 198 68,8 155 99 63,9 133 99 74,4

 Инфрақұрылымы 
Мектеп, фельдшерлік-акушерлік пункт, мәдениет үйі, кітапхана басқа да мәдени-тұрмыстық мекемелер бар. Ауыл басқа елді мекендермен автомобиль жолдары арқылы байланысады. Ең жақын Балқаш темір жол стансасы 165 км жерде.Қарағанды. Қарағанды облысы: Энциклопедия. - Алматы: Атамұра, 2006. ІSBN 9965-34-515-5

 Дереккөздер 

Санат:Ақтоғай ауданы (Қарағанды облысы) елді мекендері